ทองคำร่วงแรง/น้ำมันพุ่ง/หุ้นบวกเล็กน้อย
หุ้นดาวโจนส์ปิดบวก 13.36 จุด ด้านราคาน้ำมัน เพิ่มขึ้น 62 เซนต์ สูงสุดในรอบ 2 ปี ขณะที่ทองคำร่วง 16.80 ดอลลาร์
12 มิ.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,479.60 จุด เพิ่มขึ้น 13.36 จุด หรือ +0.039%, ดัชนี เอสแอนด์พี 500 ปิดที่ 4,247.44 จุด เพิ่มขึ้น 8.26 จุด หรือ +0.19% และดัชนี แนสแดค ปิดที่ 14,069.42 จุด เพิ่มขึ้น 49.09 จุด หรือ +0.35%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 11 มิ.ย. และดัชนี เอสแอนด์พี 500 ปิดที่ระดับสูงเป็นประวัติการณ์อีกครั้ง โดยได้แรงหนุนจากอัตราผลตอบแทนพันธบัตรสหรัฐที่ลดลงซึ่งช่วยหนุนหุ้นกลุ่มเทคโนโลยีปรับตัวขึ้น โดยอัตราผลตอบแทนพันธบัตรรัฐบาลสหรัฐอายุ 10 ปี ร่วงลงสู่ระดับ 1.455% หลังจากดิ่งลงแตะระดับ 1.43% ซึ่งเป็นระดับต่ำสุดในรอบ 3 เดือน ขณะที่อัตราผลตอบแทนพันธบัตรรัฐบาลอายุ 30 ปี ปรับตัวลงสู่ระดับ 2.143%สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือน ก.ค. เพิ่มขึ้น 62 เซนต์ หรือ 0.9% ปิดที่ 70.91 ดอลลาร์/บาร์เรล ซึ่งเป็นระดับปิดสูงสุดนับตั้งแต่เดือนต.ค. 2561 สัญญาน้ำมันดิบเบรนท์ (BRENT) ส่งมอบเดือนส.ค. เพิ่มขึ้น 17 เซนต์ หรือ 0.2% ปิดที่ 72.69 ดอลลาร์/บาร์เรล ซึ่งเป็นระดับปิดสูงสุดนับตั้งแต่เดือนเม.ย. 2562สัญญาน้ำมันดิบเวสต์เท็กซัส ตลาดนิวยอร์กปิดปรับตัวขึ้น แตะระดับสูงสุดในรอบกว่า 2 ปี ขานรับสำนักงานพลังงานสากล (IEA) คาดการณ์ว่า อุปสงค์น้ำมันทั่วโลกจะกลับคืนสู่ระดับก่อนเกิดโรคโควิด-19 ระบาดได้ภายในสิ้นปีหน้าราคาทองคำตลาดโคเม็กซ์งวดส่งมอบเดือนส.ค. ลดลง 16.8 ดอลลาร์ หรือ 0.89% ปิดที่ 1,879.6 ดอลลาร์/ออนซ์ จากการแข็งค่าของสกุลเงินดอลลาร์และการเปิดเผยข้อมูลเศรษฐกิจที่แข็งแกร่งของสหรัฐ